पाएं अपने शहर की ताज़ा ख़बरें और फ्री ई-पेपरडाउनलोड करें
चांचौड़ा थाने के जयसिंहपुरा के पास शनिवार तड़के एक कार हाइवे के किनारे गड्ढे में लुढ़क गई। इस घटना में कार में सवार तीन युवक घायल हो गए। उनमें से एक की हालत खराब बताई जा रही है। उसे ग्वालियर रेफर कर दिया गया है। जानकारी के अनुसार यह युवक ग्वालियर के रहने वाले हैं। महाराष्ट्र में लॉकडाउन के बाद वे वापस लौट रहे थे। एक युवक ने बताया कि अचानक सामने एक मवेशी आ जाने से उन्होंने कार में तेजी से ब्रेक लगाए। साथ ही साथ कार को मोड़ने की कोशिश भी की।
इसी दौरान वह बेकाबू होकर नीचे गिर गई। उन्होंने बताया ब्रेक की वजह से कार की रफ्तार काफी कम हो गई थी। इसलिए हादसा गंभीर नहीं हुआ। अन्यथा इसमें सभी की जान खतरे में आ सकती थी। बाद में तीनों को जिला अस्पताल लाया गया, वहां उनका प्राथमिक उपचार किया गया। तीनों को ग्वालियर भेजने का इंतजाम भी कर दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn